Sebringeko 12 Orduak

Sebringeko 12 Orduak Floridako (Estatu Batuak) Sebring International Raceway-n 1952tik aurrera egin den sport prototipoen eta auto handien iraupen-lasterketa bat da. Bere motako AEBetako lehiaketa garrantzitsuenetako bat da, Daytonako 24 Orduekin eta Sebringeko 1000 miliekin batera. Garai batean, Munduko Iraupen Txapelketako (1953tik 1972ra eta 1981ean) eta IMSA GT Txapelketako (1973an eta 1975etik 1998ra) egutegian parte hartu zuen. 

1999tik 2013ra, American Le Mans Serieseko lasterketa nagusia izan zen. Gainera, European Le Mans Series txapelketarako puntuagarria izan zen 2001ean, eta 2011n Le Mans Kontinente arteko Koparako balio izan zuen. 2012an, Munduko Iraupen Txapelketarako puntuagarria izan zen berriro. 

2014tik aurrera, lasterketa United SportsCar Championship-en baliozko data da.

Irabazleen artean Stirling Moss, Juan Manuel Fangio, Jacky Ickx eta Mario Andretti daude. Audik garaipen bolada bat izan zuen 2000. urteko hamarkada osoan, eta Porschek eten egin zuen 2008ko edizioan.

 Galeria 

 Erreferentziak 

 Kanpo estekak 

Kategoria:Kirol-automobilen txapelketak
Kategoria:Floridako kirola